Diari Oficial de la Generalitat Valenciana


Sumari del DOGV 8760, del 12-03-2020 (2020/2229)

RESOLUCIÓ de 28 de febrer de 2020, de la Direcció General del Sector Públic i Patrimoni, per la qual es declara acabat el procediment i s'arxiva l'expedient per a la declaració d'hereus abintestat de Juan Bautista Cerdá Matarredona, a favor de la Generalitat.
-------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8760

Data del DOGV
:   12-03-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/2229


Data del document
:   28-02-2020

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 28 de febrer de 2020, de la Direcció General del Sector Públic i Patrimoni, per la qual es declara acabat el procediment i s'arxiva l'expedient per a la declaració d'hereus abintestat de Juan Bautista Cerdá Matarredona, a favor de la Generalitat. [2020/2229]  
Número d'expedient: ABI 335/2005  
Causant: Juan Bautista Cerdá Matarredona. DNI: \*\*\*7046\*\*  
Lloc i data de la defunció: Alacant, 9 de juliol de 2000  
Últim domicili: Alacant  
  
Antecedents de fet  
Mitjançant escrit de Maria Victoria Collado Vives, de data 11 de novembre de 2005, es posa en coneixement d'aquesta Direcció General la defunció sense testar de Juan Bautista Cerdá Matarredona.  
Per la interlocutòria número 1117/08, de 24 de novembre de 2008, del Jutjat de Primera Instància núm. 4 d'Alacant, es declara com a única i universal hereva abintestat de tots els béns, drets i accions del causant, Juan Bautista Cerdá Matarredona, a la Generalitat Valenciana.  
Consultada la documentació obrant en l'expedient, consta el testament de M. Angeles Cerdá Matarredona, a Alacant, de catorze de juliol de mil nou-cents huitanta-dos. En aquest, sense perjudici de la quota legal usufructuària corresponent al seu espòs, institueix i nomena pels seus únics i universals hereus, per parts iguals, de tots els seus béns, drets i accions, als seus germans Antonio i Juan Bautista Cerdá Matarredona, amb dret d'acréixer entre tots dos. Afegint, no obstant això, que per al supòsit que a la defunció de la testadora els seus nomenats germans premoriren al seu espòs, institueix a aquest pel seu únic i universal hereu de tots els seus béns, drets i accions.  
El 15 de novembre de 1989, va morir Antonio Cerdá Matarredona, no arribant a tenir drets hereditaris respecte de la seua germana, acreixent al seu germà Juan.  
El 30 d'agost de 1998, va morir Angeles Cerdá Matarredona; sent, en conseqüència, hereu dels seus béns el seu germà Juan, qui mor, sense testar, el 9 de juliol de 2000.  
Havent-hi premort els dos germans de la testadora al marit d'aquesta, seguint el que es disposa en el testament, aquest últim seria l'únic i universal hereu de tots els seus béns, drets i accions.  
Considerant que la intenció de la testadora és nomenar hereu universal dels seus béns i drets al seu marit en cas de premoriència dels seus germans a aquest «premoriren al seu espòs», no que hagen premort en morir ella.  
Considerant que dutes a terme actuacions sobre possibles titularitats de Juan Bautista Cerdá Matarredona, no consten béns immobles al seu nom ni és titular d'actius financers.  
És procedent arxivar l'expedient respecte de l'herència de Juan Bautista Cerdá Matarredona, per passar, segons el testament, els béns que ell hereta de la seua germana al marit d'aquesta i per no constar cap bé al seu nom.  
  
Fonaments de dret  
A l'empara del que s'estableix en el codi civil, article 71 de l'Estatut d'Autonomia de la Comunitat Valenciana, en l'art. 43 de la llei 14/2003, de 10 d'abril, de patrimoni de la Generalitat Valenciana, article 6 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i segons el que s'estableix en els articles 20 i següents de la Llei 33/2003, de 3 de novembre, de patrimoni de les administracions públiques, en la seua redacció donada per la Llei 15/2015, de 2 de juliol, de jurisdicció voluntària, així com en l'exercici de les competències que em confereix la normativa aplicable i basant-me en el que es disposa en la Llei 39/2015, d'1 d'octubre, del procediment administratiu comú de les administracions públiques, resolc:  
  
Primer  
Renunciar a l'herència, previ informe favorable de l'Advocacia General de la Generalitat, respecte de la defunció de Juan Bautista Cerdá Matarredona.  
Segon  
Procedir a la publicació de la present resolució en el Diari Oficial de la Generalitat Valenciana, així com en la pàgina web de la conselleria.  
  
Tercer  
Notificar aquesta resolució a les persones amb dret a heretar.  
  
Quart  
Procedir a l'arxivament de l'expedient administratiu pels motius exposats.  
  
Contra la present resolució, que no és definitiva en via administrativa, i de conformitat amb el que s'estableix en la Llei 39/2015, d'1 d'octubre, del procediment administratiu comú de les administracions públiques, i en la Llei 29/1998, de 13 de juliol, reguladora de la jurisdicció contenciosa administrativa, es podrà interposar un recurs d'alçada davant de la secretaria autonòmica de model econòmic i finançament, en el termini d'un mes a comptar des de l'endemà de la recepció d'aquesta notificació.  
Transcorreguts tres mesos des de l'endemà a la interposició del recurs d'alçada sense que aquest haja estat resolt, podrà entendre's desestimat i es podrà interposar un recurs contenciós administratiu davant de la sala contenciosa administrativa del Tribunal Superior de Justícia de la Comunitat Valenciana en el termini de sis mesos. El termini serà de dos mesos si la resolució és expressa.  
Tot això sense perjudici que es puga fer ús de qualsevol altre recurs o acció que s'estime procedent.  
  
València, 28 de febrer de 2020.- La directora general del Sector Públic i Patrimoni: Isabel Castelló García.